Document ID: 31997R2595

ΚΑΝΟΝΙΣΜΟΣ (ΕΚ) αριθ. 2595/97 ΤΟΥ ΣΥΜΒΟΥΛΙΟΥ της 18ης Δεκεμβρίου 1997 για την τροποποίηση του κανονισμού (ΕΟΚ) αριθ. 2075/92 για την κοινή οργάνωση αγοράς ακατέργαστου καπνού και τον καθορισμό των κατωφλίων εγγύησης για τον καπνό σε φύλλα για κάθε ομάδα ποικιλιών καπνού συγκομιδής 1998
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι το άρθρο 26 του κανονισμού (ΕΟΚ) αριθ. 2075/92 του Συμβουλίου, της 20ής Ιουνίου 1992, για την κοινή οργάνωση αγοράς του ακατέργαστου καπνού (4) διευκρινίζει ότι πρέπει να υποβληθούν από την Επιτροπή προτάσεις που αφορούν το καθεστώς πριμοδότησης και το καθεστώς ποσοστώσεων, τα οποία διέπουν την κοινή οργάνωση αγοράς του ακατέργαστου καπνού 7
ότι θα πρέπει να παραταθεί, έως τη συγκομιδή 1998, η εφαρμογή του καθεστώτος που ισχύει από τη συγκομιδή 1993, προκειμένου να επιτραπεί η πραγματοποίηση της σε βάθος μεταρρύθμισης της κοινής οργάνωσης αγοράς στον τομέα του ακατέργαστου καπνού, αρχής γενομένης από τη συγκομιδή 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2075/92 τροποποιείται ως εξής:
1. Στο άρθρο 3, η παράγραφος 1 αντικαθίσταται από το ακόλουθο κείμενο:
«1. Αρχής γενομένης από τη συγκομιδή 1993 και έως τη συγκομιδή 1998, θεσπίζεται καθεστώς πριμοδότησης, το ποσό της οποίας είναι ενιαίο για τις ποικιλίες καπνού που περιλαμβάνονται σε κάθε μία από τις διάφορες ομάδες.»
2. Στο άρθρο 9, η παράγραφος 1 αντικαθίσταται από το ακόλουθο κείμενο:
«1. Για να εξασφαλιστεί η τήρηση των κατωφλίων εγγύησης, θεσπίζεται, για τις συγκομιδές 1995 έως 1998, καθεστώς ποσοστώσεων παραγωγής.»
Άρθρο 2
Για τη συγκομιδή 1998, εφαρμόζονται τα κατώφλια εγγύησης που αναφέρονται στα άρθρα 8 και 9 του κανονισμού (ΕΟΚ) αριθ. 2075/92 ανά ομάδα ποικιλιών και ανά κράτος μέλος, που καθορίζονται με τον κανονισμό (ΕΚ) αριθ. 415/96 (5) για τις συγκομιδές 1996 και 1997,
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1997.

Labels: 17
6